stanford-oval/wikipedia huggingface dataset:
Forever 21
הערות שוליים

↑  נווית זומר, אחרי 3 שנים: רשת האופנה פוראבר 21 חוזרת לישראל ותפתח 15 סניפים, באתר ynet, 16 בדצמבר 2021
| --- | --- |
בקרת זהויות :  LCCN: no2008069868  VIAF: 134085493   WorldCat (עם VIAF): 134085493
NGC 55

| --- | --- |
NGC 55 בתמונה של המצפה האירופי הדרומי
NGC 55 בתמונה של המצפה האירופי הדרומי
 נתוני תצפית
 קבוצת כוכבים:  פסל
 מגלה:  ג'יימס דנלופ
 תאריך גילוי:  1823-1826
 סוג:  גלקסיית מוט ספירלית או גלקסיה לא-סדורה ננסית
 בהירות נראית:  7.87
 סיווג מורפולוגי:  SB(s)m‏ / Irr
 עלייה ישרה:  00ʰ 14ᵐ 53.6ˢ
 נטייה:  ‏47.9″ ‏11′ ‏39°‏-
 מאפיינים פיזיים
 בהירות מוחלטת:  18.45-
 מרחק:  6,200,000  שנות אור 1,900,907.53  פארסק
 קוטר:  58,250 שנות אור
 מסה:  ‎2×1010‎‏ ☉M
 הסחה לאדום:  129 ק"מ/שנייה 0.00043  z
NGC 55 היא גלקסיית מוט ספירלית או גלקסיה לא-סדורה ננסית בקבוצת הכוכבים פסל, הנמצאת במרחק של כ-6.2 מיליון שנות אור ממערכת השמש ושייכת לקבוצת פסל. הגלקסיה נמצאת על הגבול עם קבוצת הכוכבים עוף החול, כ-3.75 מעלות מצפון-מערב לכוכב אנקא וכ-8.3 מעלות ממזרח לכוכב β בפסל. כ-8 מעלות ממזרח לה נמצאת NGC 300.
היסטוריה

לגלקסיה בהירות מדרגה 7.87 והיא התגלתה בין השנים 1823 ו-1826 על ידי האסטרונום ג'יימס דנלופ, בזמן שסקר את שמי הדרום מאוסטרליה. הגלקסיה קיבלה את הציון 507 בקטלוג הערפיליות שדנלופ פרסם בשנת 1828, כשהיא מתוארת כערפילית יפה, ארוכה מאוד ועמומה מאוד עם התבהרות קטנה במרכזה. ג'ון הרשל, צפה בה מכף התקווה הטובה שבדרום אפריקה בספטמבר 1834, באוקטובר 1835 ובאוקטובר 1936 ורשם אותה כערפילית מספר 2315 בקטלוג הערפיליות שפרסם בשנת 1847, בו הוא תיאר אותה כבהירה או בהירה מאוד, גדולה מאוד, מאורכת ביותר ועם צורה לא-סדורה, וייחס את גילויה לדנלופ. הוא הכניס אותה לקטלוג הכללי של ערפיליות וצבירי כוכבים תחת הציון GC 27 ובשנת 1888 ג'ון דרייר הכניס אותה לקטלוג הכללי החדש תחת הציון NGC 55, כשהיא מתוארת כבהירה מאוד, גדולה מאוד, מאורכת ביותר ועם שלושה גרעינים. בשנת 1898 פרסם האסטרונום לואיס סוויפט רשימה של ערפיליות שגילה במצפה הכוכבים בהר לווה בקליפורניה וביניהן אחת עמומה ביותר שקרובה לצידה המזרחי של NGC 55. ג'ון דרייר כלל אותה ברשימת האינדקס השנייה שפרסם בשנת 1910 כתוספת לקטלוג הכללי החדש תחת הציון IC 1537. תצפיות מאוחרות יותר קבעו שמדובר בחלק של NGC 55 ולא בעצם נפרד.
תכונות

אורכה הזוויתי של NGC 55 הוא כ-32 דקות קשת, דומה לקוטרו של הירח המלא, שממרחקה שקול לקוטר של כ-58,000 שנות אור, יותר מחצי קוטרו של שביל החלב. רוחבה הזוויתי הוא רק שישית מאורכה, כך שהיא מאורכת וצרה מאוד. צורתה אינה סדורה, כך שלפעמים היא מוגדרת כגלקסיית מוט-ספירלית מהסוג של ענני מגלן המפנה את צידה לקו הראייה אליה ולפעמים כגלקסיה לא-סדורה. מסתה מוערכת בכ-‎2×1010‎ מסות שמש, כ-4% ממסת שביל החלב, מה שמציב אותה על הגבול בין גלקסיה קטנה וגלקסיה ננסית. כעשירית ממסתה היא מסת הכוכבים שבה, כ-‎1.9×109‎ מסות שמש, ומסת גז המימן החופשי שבה היא כ-8.5% אחוזים ממסתה או כ-‎1.7×109‎ מסות שמש. שאר המסה שמהווה כ-80% מהמסה הכוללת היא של חומר אפל שטיבו אינו ידוע. 
בגלקסיה יש אוכלוסיית כוכבים מגוונת, במרכזה יש אזורים של יצירת כוכבים חדשים והוא מכיל צבירי כוכבים צעירים שגילם לא עולה על 10 מיליון שנים ובשאר הגלקסיה יש אוכלוסיות צעירות בצד אוכלוסיות זקנות של כוכבים. לגלקסיה יש מעטפת דלילה של גז וכוכבים שאינם במישור הגלקסיה שמתאפיינים בגיל של לפחות 10 מיליארד שנים ובמתכתיות נמוכה של כעשירית מזו של השמש. ייתכן שמקורם של הגז והכוכבים שמחוץ למישור הגלקסיה הוא בספיחה של חומר בין-גלקטי לאחר יצירת הגלקסיה.
NGC 55, כמו גם NGC 300 הסמוכה ועוד מספר גלקסיות ננסיות נמצאות במחצית המרחק בין שביל החלב וגלקסיית הפסל, שנמצאת במרכזה של קבוצת פסל. לא ברור האם הגלקסיות האלה אכן קשורות כבידתית לשאר הגלקסיות של קבוצת פסל ומהוות תת-קבוצה שלה, או שהן למעשה קבוצת גלקסיות קטנה נפרדת, שנמצאת בין הקבוצה המקומית וקבוצת פסל. אם זו אכן קבוצה נפרדת, אז ייתכן שזו קבוצת הגלקסיות הקרובה ביותר לקבוצה המקומית.
הערות שוליים

1 2  SIMBAD: NGC 55
1 2 3 4 5  NED: NGC 55
1 2  T. Westmeier, B. S. Koribalski & R. Braun: Gas and dark matter in the Sculptor group: NGC 55, Monthly Notices of the Royal Astronomical Society, Vol. 434, Iss. 4, p. 2 (2013)
↑  James Dunlop: A catalogue of nebulæ and clusters of stars in the southern hemisphere, observed at Paramatta in New South Wales, by James Dunlop, Philosophical Transactions of the Royal Society of London, vol. 118, p. 140 (1828)
↑  J. F. W. Herschel: Astronomical Observations Made During the Years 1834, 5, 6, 7, 8, at the Cape of Good Hope., Smith, Eldek & Co., Cornhill, p. 51 (1847)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 15 (1888)
↑  L. Swift: Catalogue no. 11 of nebulae, Astronomische Nachrichten, volume 147, Issue 13, p. 209 (1898)
↑  J. L. E. Dreyer: Second Index Catalogue of Nebulæ and Clusters of Stars, containing objects found in the years 1895 to 1907; with Notes and Corrections to the New General Catalogue and to the Index Catalogue for 1888-94, Memoirs of the Royal Astronomical Society, Vol. 59, p. 109 (1910)
↑  NED: IC 1537
↑  R. Kudritzki, M. Urbaneja, N. Castro, I.-T. Ho, F. Bresolin, W. Gieren, G. Pietrzynski & N. Przybilla: A Spectroscopic Study of Blue Supergiant Stars in the Sculptor Galaxy NGC 55: Chemical Evolution and Distance, The Astrophysical Journal, Vol. 829, Iss. 2, article id. 70, p. 10 (2016)
1 2  T. J. Davidge: The Disk and Extraplanar Regions of NGC 55, The Astrophysical Journal, Vol. 622, Iss. 1, p. 290-1 (2005)
Forever (שיר של מריה קארי)

Forever (בעברית: לנצח) הוא סינגל של הזמרת מריה קארי מתוך אלבומה Daydream. הוא יצא לאור ב-10 במרץ 1996, כסינגל החמישי מהאלבום, על ידי חברת התקליטים קולומביה רקורדס, לתחנות הרדיו בלבד.
השיר הגיע למקום השני במצעד השירים העכשוויים למבוגרים.
רקע וכתיבה

השיר נכתב והופק על ידי קארי עצמה, ביחד עם וולטר אפנסייב והעובדה עליו התבצעה במהלך 1995. מבחינה לירית, בשיר קארי פונה לבן זוגה לשעבר ואומרת לו שלמרות שהם כבר לא ביחד היא תמיד תזכור אותו לנצח, כפי שהוא חושב שהיא תזכור אותו.
מבחינה מוזיקלית השיר הוא שיר מסוג פופ ו-R&B, בדומה לשירים נוספים מתוך האלבום בו הוא נכלל.
וידאו קליפ

הקליפ לשיר מכיל אוסף של קטעי וידאו מתוך ההופעות שלה בטוקיו, שהתקיימו במסגרת סיבוב ההופעות "Daydream World Tour", כאשר רוב הקליפ מכיל את הקטעים של הביצוע של השיר עצמו מתוך שלוש ההופעות בטוקיו.
השיר הופץ כסינגל לתחנות הרדיו בארצות הברית בלבד ובעוד מספר מצומצם של מדינות בעולם מה שגרם להצלחה המועטה שלו.
הצלחה

בקנדה השיר הצליח להגיע למקום האחת עשרה, בארצות הברית השיר לא נכנס למצעד הרשמי של המדינה בשל החוק באותה תקופה ששירים שלא הופצו באופן רשמי לא יוכלו להיכנס למצעד אך הוא הגיע למקום התשעי במצעד הרדיו הרשמי של המדינה.
באוסטרליה לא זכה להצלחה כאשר הגיע למקום ה-77 בלבד וכך גם בניו זילנד ובהולנד ששם הגיע למקומות הארבעים והארבעים וארבע.
מיקומי שיא

|   ‏‏‏  מצעדים ודירוגים (1996)> מדינה |   ‏‏‏  מצעדים ודירוגים (1996)> מצעד |   ‏‏‏  מצעדים ודירוגים (1996)> מיקום שיא |   ‏‏‏  מצעדים ודירוגים (1996)>  |
| --- | --- | --- | --- |
|  אוסטרליה | מצעד הסינגלים האוסטרלי | 77 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הרדיו | 9 |  |
|  ארצות הברית | מצעד השירים העכשוויים למבוגרים | 2 |  |
|  ארצות הברית | מצעד השירים הקצביים | 17 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 47 |  |
|  ניו זילנד | המצעד הניו זילנדי הרשמי | 40 |  |
|  פולין | ZPAV | 35 |  |
|  קנדה | קנדה הוט 100 | - |  |
|  קנדה | The Record's Hit Parade Chart | 13 |  |
|  קנדה | RPM | 11 |  |
|  קנדה | מצעד השירים העכשוויים למבוגרים | 2 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הרדיו | 51 |  |
|  ארצות הברית | מצעד השירים העכשוויים למבוגרים | 18 |  |
|  קנדה | קנדה הוט 100 | - |  |
|  קנדה | RPM | 98 |  |
|  קנדה | מצעד השירים העכשוויים למבוגרים | 24 |  |
NGC 5253

| --- | --- |
NGC 5253 בתמונה של טלסקופ החלל האבל.
NGC 5253 בתמונה של טלסקופ החלל האבל.
 נתוני תצפית
 קבוצת כוכבים:  קנטאור
 מגלה:  ויליאם הרשל
 תאריך גילוי:  15 במרץ 1787
 סוג:  גלקסיה לא-סדורה ננסית
 בהירות נראית:  10.5
 סיווג מורפולוגי:  Im pec
 עלייה ישרה:  13ʰ 39ᵐ 56ˢ
 נטייה:  ‏24.1″ ‏38′ ‏31°‏-
 מאפיינים פיזיים
 בהירות מוחלטת:  17.3-
 מרחק:  11,600,000  שנות אור 3,556,536.67  פארסק
 קוטר:  16,880 שנות אור
 מסה:  ‎6×109‎‏ ☉M
 הסחה לאדום:  403 ק"מ/שנייה 0.001  z
NGC 5253 היא גלקסיה לא-סדורה ננסית שנמצאת בקבוצת הכוכבים קנטאור, קרוב לגבול עם קבוצת נחש מים, במרחק של כ-11.6 מיליון שנות אור ממערכת השמש, ושייכת לקבוצת קנטאור A.
היסטוריה

לגלקסיה בהירות נראית מדרגה 10.5 והיא התגלתה ב-15 במרץ 1787 על ידי האסטרונום ויליאם הרשל, שכלל אותה בקטלוג הערפיליות השני שלו תחת הציון II 638 ותיאר אותה כ"בהירה למדי, קטנה וללא צורה סדורה". בנו, ג'ון הרשל, הכניס אותה לקטלוג הערפיליות שפרסם בשנת 1847 תחת הציון h.3526 ולקטלוג הכללי של ערפיליות וצבירי כוכבים תחת הציון GC 3620. ג'ון דרייר הכניס אותה לקטלוג הכללי החדש תחת הציון NGC 5253, כשהיא מתוארת כבהירה, גדולה למדי, מאורכת בכיוון צפון-מזרח - דרום-מערב ונעשית בהירה יותר באופן חד במרכזה.
תצפית

הגלקסיה נמצאת כ-6.5 מעלות מצפון-מזרח לכוכב ι בקנטאור וכ-7.3 מעלות מצפון-מערב לכוכב מנקנט. כ-1.8 מעלות מצפון-צפון-מערב לה נמצאת גלקסיית גלגל הרוח הדרומית ששייכת גם כן לאותה קבוצת גלקסיות. למרות הקרבה הנראית של שתי הגלקסיות, מרחקן משביל החלב שונה וגלקסיית גלגל הרוח הדרומית נמצאת למעשה כ-4 מיליון שנות אור רחוק יותר מ-NGC 5253. מרחקה של NGC 5253 משביל החלב דומה למרחקה של קנטאור A ולכן ייתכן שהיא למעשה שייכת לתת-קבוצת קנטאור A ולא לתת-קבוצת M83.
מאפיינים

הגלקסיה נראית מאורכת למדי ואורכה הזוויתי הוא כ-5 דקות קשת, שממרחקה שקול לקוטר של כ-16,880 שנות אור, כשישית מקוטר שביל החלב. מסתה מוערכת בכ-‎6×109‎ מסות שמש, כ-1.5% ממסת שביל החלב. גודלה ומסתה מסווגים אותה על הגבול בין גלקסיה לא סדורה "רגילה" וגלקסיה לא סדורה ננסית, אך בדרך כלל היא מסווגת כננסית או כ"קומפקטית". מרכזה של NGC 5253 עשיר מאוד באבק וגז ומתרחשת בו יצירת כוכבים חדשים אינטנסיבית בקצב שמגיע לפי 10 מקצב יצירת כוכבים חדשים בענני האבק והגז שבשביל החלב. כתוצאה מכך מרכז הגלקסיה עשיר בצבירי כוכבים צעירים, מסיביים וחמים מאוד שנותן לו גוון כחלחל. חלק מהצבירים צעירים מאוד וגילם מוערך בין מיליון ל-15 מיליון שנים בלבד, כאשר הגדולים שבהם מגיעים למסות של 10,000 עד 250,000 מסות שמש. הכוכבים המסיביים ביותר בצבירים מגיעים למסה של יותר מ-100 מסות שמש ויוצרים קרינה על-סגולה חזקה ורוחות שמש מהירות מאוד, שעל פי ההרחבה הספקטרלית של קרינת הכוכבים, מגיעה למהירות של 1,200 קילומטר בשנייה. מדידות של הקרינה הנפלטת ממרכז הגלקסיה בגלי רדיו העלו שבליבת הגלקסיה יש אזור H II קטן בקוטר של פחות מ-6 שנות אור שהיינון של המימן שבו מתאים לקרינה העל-סגולה שנוצרת מכ-1,200 כוכבים מסוג ספקטרלי O. לפי המדידות ברדיוס של כ-75 שנות אור מסביב למרכז הגלקסיה יש כ-7,000 כוכבים מסוג O, כך שאם התפלגות הכוכבים האחרים באותה הסביבה דומה לזו של אזורי H II אחרים, אז יש בליבת הגלקסיה בין מיליון לשני מיליון כוכבים. בעבר הועלו השערות שיצירת הכוכבים החריגה בגלקסיה נובעת מאינטראקציה עם גלקסיה מסיבית אחרת, אך NGC 5253 רחוקה מכל גלקסיה גדולה אחרת ולא סביר שבמיליוני השנים האחרונות עברה בסמוך לאחת מהן. הסבר אחר לקצב יצירת הכוכבים הגדול במיליוני השנים האחרונות הוא בליעה של ענן גז ואבק גדול אל תוך ליבת הגלקסיה. המקור לענן כזה יכול להיות מעבר קרוב לגלקסיה אחרת לפני מאות מיליוני שנים שגרם לענן גז להתנתק מהגלקסיה האחרת ובתהליך ארוך להסתפח אל NGC 5253. "זנבות" של אזורי HI בכיוון צפון-דרום מצביעים על האפשרות שאלו שרידיו של הענן שנבלע ושמקורו במעבר קרוב לגלקסיית גלגל הרוח הדרומית לפני כמיליארד שנים.
הערות שוליים

1 2 3  SIMBAD: NGC 5253
1 2  NED: NGC 5253
↑  L. Vanzi & M. Sauvage: Dust and super star clusters in NGC 5253, Astronomy & Astrophysics, vol. 415, p.509-10 (2004)
↑  W. Herschel: Catalogue of a Second Thousand of New Nebulae and Clusters of Stars; With a Few Introductory Remarks on the Construction of the Heavens, Philosophical Transactions of the Royal Society of London, Vol. 79, p. 25 (1789)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p. 146 (1888)
↑  J. L. Turner, S. C. Beck, D. J. Benford, S. M. Consiglio, P. T. P. Ho, A. Kovács, D. S. Meier & J.-H. Zhao: Highly efficient s tar formation fueled by cold stream  accretion in NGC 5253, Nature, Vol. 519, Iss. 7543, p. 331 (2015)
1 2  D. Calzetti, K. E. Johnson, A. Adamo, J. S. Gallagher III, J. E. Andrews, L. J. Smith, G. C. Clayton, J. C. Lee, E. Sabbi, L. Ubeda, H. Kim, J. E. Ryon, D. Thilker, S. N. Bright, E. Zackrisson, R. C. Kennicutt, S. E. de Mink, B. C. Whitmore, A. Aloisi, R. Chandar, M. Cignoni, D. Cook, D. A. Dale, B. G. Elmegreen, D. M. Elmegreen, A. S. Evans, M. Fumagalli, D. A. Gouliermis, K. Grasha, E. K. Grebel, M. R. Krumholz, R. Walterbos, A. Wofford, T. M. Brown, C. Christian, C. Dobbs, A. Herrero, L. Kahre, M. Messa, P. Nair, A. Nota, G. Östlin, A. Pellerin, E. Sacchi, D. Schaerer & M. Tosi: The Brightest Young Star Clusters in NGC 5253, The Astrophysical Journal, Vol. 811, Iss. 2, article id. 75, p. 1 (2015)
↑  L. J. Smith, P. A. Crowther, D. Calzetti & F. Sidoli: The Very Massive Star Content of the Nuclear Star Clusters in NGC 5253, The Astrophysical Journal, Vol. 823, Iss. 1, article id. 38, p. 9 (2016)
↑  J. L. Turner & S. C. Beck: The Birth of a Super-Star Cluster: NGC 5253, The Astrophysical Journal, Vol. 602, Iss. 2, p. L87 (2004)
NGC 5474

| --- | --- |
NGC 5474 בתמונה של טלסקופ החלל האבל
NGC 5474 בתמונה של טלסקופ החלל האבל
 נתוני תצפית
 קבוצת כוכבים:  הדובה הגדולה
 מגלה:  ויליאם הרשל
 תאריך גילוי:  1 במאי 1787
 סוג:  גלקסיה ספירלית
 בהירות נראית:  10.79
 סיווג מורפולוגי:  SA(s)cd pec
 עלייה ישרה:  14ʰ 05ᵐ 01.6ˢ
 נטייה:  ‏43.9″ ‏39′ ‏53°‏+
 מאפיינים פיזיים
 בהירות מוחלטת:  18.4-
 מרחק:  22,750,000  שנות אור 6,975,104.24  פארסק
 קוטר:  31,770 שנות אור
 מסה:  ‎1.7×109‎‏ ☉M
 הסחה לאדום:  273 ק"מ/שנייה 0.00091  z
NGC 5474 היא גלקסיה ספירלית קטנה בקבוצת הכוכבים הדובה הגדולה, הנמצאת במרחק של כ-23 מיליון שנות אור ממערכת השמש ושייכת לקבוצת M101.
היסטוריה

לגלקסיה בהירות מדרגה סביב 10.8 והיא התגלתה ב-1 במאי 1787 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון I.214, ותיאר אותה כבהירה למדי, גדולה למדי ועם גרעין בעל גבול חד. בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון GC 3783 כשהיא מתוארת כדי בהירה, גדולה ועם מרכז בהיר, ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5474 כשהיא מתוארת גם כן כדי בהירה, גדולה ועם מרכז בהיר.
תצפית

הגלקסיה נמצאת כ-44 דקות קשת מדרום-דרום-מזרח ל-M101, כ-3.5 מעלות ממערב-צפון-מערב לכוכב θ ברועה דובים וכ-8 מעלות מצפון-צפון-מזרח לכוכב אלקאיד.
תכונות

אורכה הזוויתי של NGC 5204 הוא כ-5 דקות קשת, שממרחקה שקול לקוטר של מעט יותר מ-30,000 שנות אור, כשליש מהקוטר של שביל החלב. מסתה מוערכת בכ-‎1.7×109‎ מסות שמש, כ-3 אלפיות בלבד ממסת שביל החלב, כאשר כ-60% ממסתה, כ-‎109‎ מסות שמש מורכב מגז מימן נייטרלי ורק כ-30% ממסתה או כ-‎5×108‎ מסות שמש היא מסת הכוכבים שבה. בשל מסתה הנמוכה היא מוגדרת לפעמים כגלקסיה ספירלית ננסית. הגרעין של הגלקסיה אינו נמצא במרכזה אלא סמוך לקצה הצפוני שלה, הפונה לכיוון M101. ככל הנראה הגלקסיה עברה בסמוך ל-M101 במאות מיליוני השנים האחרונות וכתוצאה מכך צורתה התעוותה. המרחק בינה ובין M101 הוא כ-286,000 שנות אור בלבד והיא ככל הנראה קשורה אליה כבידתית ומהווה גלקסיית לוויין שלה. למרות הכמות הגדולה יחסית של מימן חופשי בגלקסיה, קצב היצירה של כוכבים חדשים בגלקסיה אינו גבוה ועומד על כעשירית מסת שמש בשנה.
הערות שוליים

↑  SIMBAD: NGC 5474
1 2 3  NED: NGC 5474
↑  O. Müller, R. Scalera, B. Binggeli & H. Jerjen: The M 101 group complex: new dwarf galaxy candidates and spatial structure, Astronomy & Astrophysics, Vol. 602, id. A119, p. 7 (2017)
1 2  I. D. Karachentsev, V. E. Karachentseva, W. K. Huchtmeier & D. I. Makarov: A Catalog of Neighboring Galaxies, The Astronomical Journal, Vol. 127, Iss. 4, p. 2056 (2004)
↑  W. Herschel: Catalogue of a second thousand of new nebulæ and clusters of stars; with a few introductory remarks on the construction of the heavens, Philosophical Transactions of the  Royal Society of London, vol. 79, p. 229 (1789)
↑  J. F. W. Herschel: Catalogue of nebulae and clusters of stars, Philosophical Transactions of the  Royal Society of London, vol. 154, p. 114 (1864)
↑  J. L. E. Dreyer: A New General Catalogue of Nebulæ and Clusters of Stars, being the Catalogue of the late Sir John F. W. Herschel, Bart, revised, corrected, and enlarged, Memoirs of the Royal Astronomical Society, Vol. 49, p 152 (1888)
1 2  T. X. Thuan, K. M. Goehring, J. E. Hibbard, Y. I. Izotov & L. K. Hunt: The HI content of extremely metal-deficient blue compact dwarf galaxies, Monthly Notices of the Royal Astronomical Society, Vol. 463, Iss. 4, p. 14 (2016)
↑  C. Mihos, K. Keating, K. Holley-Bockelmann, D. J. Pisano & N. Kassim: The H I Environment of the M101 Group, The Astrophysical Journal, Vol. 761, Iss. 2, article id. 186, p. 9-10 (2012)
Funny Lady

Funny Lady (בעברית: פאני ליידי) הוא פסקול הסרט "Funny Lady" שבוים על ידי הרברט רוס ובוצע על ידי ברברה סטרייסנד וג'יימס קאן. הפסקול יצא לאור במרץ 1975, על ידי חברת התקליטים אריסטה רקורדס והופק על ידי פיטר מאץ שגם היה מפיק בפועל ואת שירי האלבום כתבו ברובו פרב אב וג'ון קנדר.
רקע

כל שירי האלבום הן מנקודת מבטה/הופעותיה של פאני ברייס (שמגולמת על ידי סטרייסנד) בסרט. מתוך האלבום יצא הסינגל "How Lucky Can You Get", אשר יצא באפריל אותה שנה. בנוסף, השיר הועמד לפרס האוסקר בקטגוריית השיר המקורי הטוב ביותר, ואילו סטרייסנד הייתה מועמדת לפרס גלובוס הזהב בקטגוריית "השחקנית הטובה ביותר".
בשנת 1998 הפסקול הופץ מחדש עם מיקס נוסף של "How Lucky Can You Get", שלא היה חלק מגרסת התקליט.
ביקורת והצלחה

האלבום ספג לביקורות מעורבות. הרבה מהמבקרים מתחו ביקורת על הבחירה בקאן לשיר בשתיים משירי האלבום אם כי היו מבקרים שראו אותו ראוי לשיר באלבום. האלבום הגיע למעמד אלבום זהב בארצות הברית ובנוסף נכנס גם למצעד האלבומים הקנדי והאוסטרלי.
רשימת רצועות

| Funny Lady> מס' | Funny Lady> שם | Funny Lady> משך | Funny Lady>  | Funny Lady>  | Funny Lady>  | Funny Lady>  | Funny Lady>  | Funny Lady>  | Funny Lady>  |
| --- | --- | --- | --- | --- | --- | --- | --- | --- | --- |
| 1. | How Lucky Can You Get  | 4:46 |  |  |  |  |  |  |  |
| 2. | So Long Honey Lamb  | 3:10 |  |  |  |  |  |  |  |
| 3. | I Found a Million Dollar Baby (in a Five and Ten Cent Store)  | 2:55 |  |  |  |  |  |  |  |
| 4. | Isn't This Better  | 3:25 |  |  |  |  |  |  |  |
| 5. | Me and My Shadow  | 3:00 |  |  |  |  |  |  |  |
| 6. | If I Love Again  | 2:55 |  |  |  |  |  |  |  |
| 7. | I Got a Code in My Doze  | 1:05 |  |  |  |  |  |  |  |
| 8. | (It's Gonna Be A) Great Day  | 5:14 |  |  |  |  |  |  |  |
| 9. | Blind Date  | 4:55 |  |  |  |  |  |  |  |
| 10. | Am I Blue  | 3:20 |  |  |  |  |  |  |  |
| 11. | It's Only a Paper Moon"/"I Like Him  | 1:05 |  |  |  |  |  |  |  |
| 12. | It's Only a Paper Moon"/"I Like Her  | 2:37 |  |  |  |  |  |  |  |
| 13. | More Than You Know  | 2:25 |  |  |  |  |  |  |  |
| 14. | Clap Hands! Here Comes Charlie  | 2:10 |  |  |  |  |  |  |  |
| 15. | Let's Hear It for Me  | 3:13 |  |  |  |  |  |  |  |
| משך כולל: | משך כולל: | 47:25 |  |  |  |  |  |  |  |
מיקומי שיא

|   ‏‏‏  מצעדים ודירוגים (1975)> מדינה |   ‏‏‏  מצעדים ודירוגים (1975)> מצעד |   ‏‏‏  מצעדים ודירוגים (1975)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 50 |
|  ארצות הברית | בילבורד 200 | 6 |
|  קנדה | מצעד האלבומים הקנדי | 17 |
הערות שוליים

↑  FUNNY LADY, www.amazon.com
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: 508297ca-64a1-32b0-8e69-edc1271bed62  MusicBrainz work: ff63bcca-10fd-4b49-94da-7ab1856f3773
Club Future Nostalgia

Club Future Nostalgia (בעברית: מועדון נוסטלגיה עתידית) הוא אלבום הרמיקס הראשון של הזמרת-יוצרת הבריטית-אלבנית דואה ליפה בשיתוף המפיקה מוזיקלית והדי ג'יי האמריקאית דה בלסד מדונה. האלבום יצא לאור ב-28 באוגוסט 2020, על ידי חברת התקליטים וורנר רקורדס. מתוך האלבום יצא סינגל אחד.
האלבום יצא במקור כ-"גרסת מיקס" ב-28 באוגוסט 2020, כאשר הגרסה המלאה שמכילה רשימת רצועות שונה, יצא ב-11 בספטמבר 2020.
רקע והכרזה

לאחר צאת אלבום האולפן השני שלה,"Future Nostalgia, אישרה ליפה שהאלבום יקבל מהדורה מחודשת של מהדורה מפוארת, ובה נאמר "יש לי כמה שירים שעבדתי עליהם, ואותם אני מניחה בצד עבור הסיבוב שני, אז על זה כל מה שיש לדון כרגע." לאחר שדחתה את סיבוב ההופעות בשל מגפת הקורונה, ליפה ראתה את מעריציה מאזינים לשירים מתוך האלבום ומדווחים שהם חשים שמחה רבה והערצה לה. מתוך כוונה "לקחת את המסיבה במעלה המדרגה", ליפה גייסה את עזרתה של דה בלסד מדונה ליצירת אלבום רמיקס שעבדו עליו בסתר בהסגר. ב-4 באוגוסט, הכריזה ליפה כי תוציא את הסינגל "Levitating", ב-14 באוגוסט, יחד לאחר מכן תוציא גרסת רמיקס לסינגל "Physical", של מארק רונסון בהשתתפות גוון סטפני. לאחר ההכרזה חשפה ליפה שהיא שתצא מהדורת רמיקס לאלבום ב-28 באוגוסט 2020, תחת הכותרת "Club Future Nostalgia". בהכרזה רשמית של חברת ההקלטות וורנר רקורדס, תיארו את האלבום כתערובת של מוזיקת פופ של שנות ה-90 והפופ של שנות ה-2020, עם נגיעות של מוזיקת נשמה משנות ה-80. האלבום כולל שני רמיקסים של שירים שלא שוחררו קודם "Love Is Religion" ו-"That Kind Of Woman".
סינגלים

"Levitating (The Blessed Madonna Remix)" - יצא לאור ב-14 באוגוסט 2020, כסינגל ראשון מתוך האלבום. השיר יצא בגרסת רמיקס הכוללת את הזמרות מדונה, מיסי אליוט.
רשימת רצועות > דגימות

דגימות המותאמות מבילבורד:
"Good In Bed" (Gen Hoshino Remix and Zach Witness Remix) דוגם בתוכו צלילים מתוך "Buffalo Stance" של ננה צ'רי ו-"Moments in Love" של ארט אוף נויז
"Pretty Please" (Masters At Work Remix) דוגם בתוכו צלילים מתוך "Coffee Pot" של גרין ולווט
"Boys Will Be Boys" (Zach Witness Remix) דוגם בתוכו צלילים מתוך "Think (About It)" של לין קולינס
"Break My Heart / Jamiroquai Cosmic Girl" דוגם בתוכו צלילים מתוך "Cosmic Girl" (Dimitri From Paris Dubwize Remix) של ג'מירוקוואי
"Hallucinate" (Mr Fingers deep stripped mix) דוגם בתוכו צלילים מתוך "Hollaback Girl" של גוון סטפאני ו-"Another Man" של ברברה מייסון
"Hallucinate" (Paul Woolford Extended Remix) דוגם בתוכו צלילים מתוך "The Sun Can't Compare" של לארי הרד ומר וייט
"Don’t Start Now" (Yaeji Remix) דוגם בתוכו צלילים מתוך "Sing Sing" של גאז ו-"Bring Down the Walls" של פינגרס אינק ורוברט אוונס
"That Kind Of Woman" (Jacques Lu Cont Remix) דוגם בתוכו צלילים מתוך "Stand Back" (Acapella) של סטיבי ניקס
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  ארצות הברית | בילבורד 200 | 28 |
|  ארצות הברית | מצעד אלבומי דאנס / אלקטרוניים | 1 |
|  קנדה | מצעד האלבומים הקנדי | 13 |